রাজ্যে তৈরি হবে ৫ নতুন জেলা! একাধিক নতুন মহকুমাও গড়বে শুভেন্দু সরকার! বাজেটে বড় ঘোষণা অর্থমন্ত্রীর

কলকাতা: প্রথম রাজ্য বাজেটে (WB State Budget 2026) একের পর এক চমক দিল বিজেপি (BJP) সরকার। এর মধ্যে অন্যতম হল রাজ্যে পাঁচটি নতুন জেলা (5 New Districts) তৈরির ঘোষণা। সোমবার রাজ্য বাজেট পেশের সময় অর্থমন্ত্রী স্বপন দাশগুপ্ত (Swapan Dashgupta) বলেন যে, আগামী অর্থবর্ষে রাজ্য পাবে পাঁচটি নতুন জেলা। এর মধ্যে থাকতে পারে কলকাতা, বসিরহাট, জঙ্গিপুর, আরামবাগ, সুন্দরবন। তবে শুধুমাত্র নতুন জেলাই নয় আরও একাধিক নতুন ঘোষণা করেছেন অর্থমন্ত্রী। রাজ্য বাজেটে স্বপন দাশগুপ্ত জানান যে, রাজ্যে হবে নতুন মহকুমা, নতুন ফায়ার ব্রিগেড স্টেশন।

পাশাপাশি কাঁথিতে একটি নতুন পুলিশ জেলা গঠনের প্রস্তাব দেওয়া হয়েছে। গোপীবল্লভপুরে তৈরি হবে নতুন মহকুমা। পাশাপাশি শিবমন্দির, গাজোল, চাঁচল, বেলদা, বাগনান, জয়গাঁ, কোলাঘাট, কামারপুকুর এবং টুঙ্গিদিঘিতে নতুন পুরসভা গঠনের প্রস্তাব দেওয়া হয়েছে।