জেলায় জেলায় ছুটবে মেট্রো! রাজ্য বাজেটে পরিবহণ ও জলপথে উন্নয়নে জোর বিজেপি সরকারের

কলকাতা: রাজ্য বাজেটে (WB State Budget 2026) পরিবহণ (Transportation) ও নদীকেন্দ্রিক পরিকাঠামো উন্নয়নে (River Transportation Development) একাধিক ঘোষণা করলেন রাজ্যে প্রথম বিজেপি (BJP) সরকারের অর্থমন্ত্রী স্বপন দাশগুপ্ত (Swapan Dashgupta)৷ দুর্গাপুর–আসানসোল ও শিলিগুড়ির মধ্যে মেট্রো সংযোগ চালুর সম্ভাবনা খতিয়ে দেখতে টেকনো-ইকোনমিক স্টাডি করার ঘোষণাও করলেন তিনি।

এছাড়াও জোর দেওয়া হয়েছে নদীকেন্দ্রিক অর্থনীতি ও জলপথ উন্নয়নে৷ ভাগিরথী এবং হুগলি নদীকে কেন্দ্র করে মধ্য ও দক্ষিণবঙ্গের অর্থনৈতিক উন্নয়ন ত্বরান্বিত করতে ১০০ কোটি টাকার বিশেষ বরাদ্দের প্রস্তাব দেওয়া হয়েছে শুভেন্দু সরকারের তরফে। এই টাকায় নদীর উপর জেটি উন্নয়ন, নতুন জেটি নির্মাণ, গ্রামীণ বাজারের সঙ্গে সংযোগকারী রাস্তা তৈরি এবং বাজার অবকাঠামোর উন্নয়ন করা হবে বলে জানান স্বপন দাশগুপ্ত।